**เพลงมาร์ชประจำโรงเรียนหนองขามวิทยา (น.ข.)**

**จังหวัดชัยภูมิ**

**(สังกัดองค์การบริหารส่วนจังหวัดชัยภูมิ)**

คำร้อง : ผอ.สุวิชา ดิเรกโภค

ทำนอง : กัมปนาท โพธิ์ชูชัชวาล

หนองขามวิทยานั้นงามเด่น

เราร่มเย็นเพราะมีครูดีสั่งสอน

ปลูกฝังศิษย์รู้รักชาติศาสน์บวร

ทุกคนล้วนประนมกรกษัตริย์ไทย

สีน้ำเงินชมพูเด่นเป็นสง่า

สีขาวพาสถาบันเลิศศักดิ์ศรี

ลูกน้ำเงินชมพูขาวเราทำดี

ทั้งน้องพี่นี้เชิดชูคุณธรรม

แม้งานหนักงานเบาพวกเราสู้

ใฝ่เรียนรู้การกีฬาไม่หน่ายหนี

ทั้งวินัยวิชาสามัคคี

พวกเรานี้ลูกหนองขามล้ำเลิศเอย

(ทั้งหมด ซ้ำ 2 ครั้ง)